Tony Bennett

Tony Bennett, vlastným menom Anthony Dominick Benedetto, (* 3. august 1926, New York, New York, USA† 21. júl 2023, New York) bol americký spevák, klavirista a maliar.

Vydal viac než päťdesiat štúdiových albumov, prevažne vo vydavateľstve Columbia Records.

V roku 2006 vydal album Duets: An American Classic zložený z duetov; spolu s ním tu spievali napríklad Bono, Paul McCartney alebo Elton John. V roku 2011 nasledovalo Duets II, kde s ním spievali okrem iných Mariah Carey, Amy Winehouse, Aretha Franklinová alebo Lady Gaga. V nasledujúcom roku vydal Viva Duets, kde sa stretol napríklad s Christinou Aguilera, Thalíou alebo spevákom Chayannem.

V októbri 2014 vydal s Lady Gagou album Cheek to Cheek, ktorý obsahuje 15 piesní z Great American Songbook.

Počas svojej kariéry získal šestnásť cien Grammy a jednu za celoživotný prínos. Získal aj cenu Emmy, mal hviezdu na Hollywoodskom chodníku slávy, v roku 1995 získal od The Recording Academy cenu MusiCares Person of the Year. Za prínos jazzu bol v roku 2006 ocenený NEA Jazz Masters a má čestný titul z niekoľkých univerzít, vrátane George Washington University, Juilliard School a Berklee College of Music.

Referencie

Iné projekty

Externé odkazy 
 Oficiálna stránka
 
 Tony Bennett na FDb.cz

Zdroj 

Popoví speváci USA
Swingoví speváci USA
Džezoví speváci USA
Popoví klaviristi USA
Swingoví klaviristi USA
Džezoví klaviristi USA
Maliari USA
Držitelia ceny Grammy
Držitelia ceny Emmy
Osobnosti na poštových známkach
Osobnosti z New Yorku